Milers de persones visiten la VI Fira del Porrat a Alaquàs
05/05/2006 21:52:00

# Milers de persones visiten la VI Fira del Porrat a Alaquàs

*   05/05/2006 21:52:00
*   [Imprimir](#)
*   Compartir
*    https://www.alaquas.org/documento.asp?id\_do=9816

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F9816%2F0&title=Ajuntament%20d%27Alaqu%C3%A0s.%20Premsa.Milers%20de%20persones%20visiten%20la%20VI%20Fira%20del%20Porrat%20a%20Alaqu%C3%A0s)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/9816/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2006/2/9816/9816_Form_4.jpg)](https://www.alaquas.org/ficheros/documentos/2006/2/9816/9816_Form_10.jpg "<a href='https://www.alaquas.org/ficheros/documentos/2006/2/9816/9816_Form_10.jpg' target=_blank><i class='fa fa-external-link' aria-hidden='true'></i>.Milers de persones visiten la VI Fira del Porrat a Alaquàs</a>")

Els festers i festeres reparteixen més de 4000 racions d'arròs amb fesols i naps a tota la població

Les celebracions oficials del passat diumenge 30 d'abril en honor a Sant Francesc de Paula, patró de la ciutat, han donat pas aquest cap de setmana a una de les activitats festives més multitudinàries de la ciutat: la Festa del Porrat, la part lúdica d'aquesta festivitat. Veïnes i veïns d'Alaquàs i d'altres poblacions de la comarca visitaran un any més la Fira del Porrat que, organitzada per l'associació cultural Penya El Foc 2000 i l'Orde Mínima Seglar, es va inaugurar el divendres dia 5 de maig a partir de les 21 hores de la nit amb una passejada per tot el recinte per part de les autoritats.

La cercavila inaugural va estar encapçalada per l'Alcalde d'Alaquàs, Jorge Alarte, el President de l'Orde Mínima Seglar, Josep Chuan Julià, el President de la Penya El Foc, Paco Martínez, el rector de la Parròquia de l'Olivar, Joan Gavilà, membres de la Corporació Municipal i centenars de persones.

Al parc del Roser i als carrers Antonia Mª de Oviedo, Vicent Andrés Estellés i passatge Amadeo Aguilar Laborda, s'han ubicat un centenar de casetes ocupades per diferents associacions del poble i de la comarca, que han oferit fins el diumenge al públic assistent tot tipus de productes gastronòmics i artesanals. En el recinte hi ha també atraccions per a les i els xiquets així com animació de carrer.

La jornada festiva va continuar el dissabte a les 9 hores del matí amb la tradicional missa i benedicció dels panets del Sant. A continuació, a les 11 hores, va tindre lloc la Gran Matinal Infantil per a tots els xiquets i les xiquetes amb jocs tradicionals i un parc d'atraccions inflable. A les 14 hores es va disparar una traca. Per la vesprada es va disputar la final de la marató de truc i per la nit, a les 21 hores, al parc del Roser es va celebrar un sopar popular i un ball amenitzat per una orquestra i patrocinada per l'Ajuntament d'Alaquàs.

Les Calderes de Sant Francesc de Paula han tornat a ser enguany el punt fort de la celebració. Aquest plat típic ja consolidat en aquesta festa va començar a cuinar-se a partir de les 9 hores del matí al parc del Roser. Cap a les 14 hores es va celebrar la benedicció i el repartiment d'aproximadament 4000 racions "d'arròs amb fesols i naps" en cassoles de fang i acompanyades d'una cullera de fusta i un "panet".